আলোহা
আলোহা ২০১৫ সালে মুক্তিপ্রাপ্ত একটি মার্কিন রোমান্টিক কমেডি-নাট্য ধাঁচের চলচ্চিত্র। এটি রচনা, প্রযোজনা ও পরিচালনা করেছেন ক্যামেরন ক্রো। ছায়াছবিটিতে অভিনয় করেছেন ব্র্যাডলি কুপার, এমা স্টোন, র‍্যাচেল ম্যাকঅ্যাডাম্‌স, বিল মারে, জন ক্রাসিনস্কি, ড্যানি ম্যাকব্রাইড, আলেক বল্ডউইন সহ আরো অনেকে। ছবিটি ২০১৫ সালের ২৯ মে তারিখে মুক্তি পায়। এটি নির্মাণে খরচ হয়েছিল প্রায় ৩ কোটি ৭০ লক্ষ মার্কিন ডলার আর মাত্র ২ কোটি ৬৩ লক্ষ মার্কিন ডলার আয় করে ফ্লপ ছবির কাতারে নাম লেখায়।